Diari Oficial de la Generalitat Valenciana


Sumari del DOGV 5732, del 01-04-2008 (2008/3358)

RESOLUCIÓ de 7 de març de 2008, de la directora general de Tributs, per la qual s'aproven els models d'actes de la Inspecció dels Tributs de la Generalitat.
------------------------------------------------------------------------------------------------------------------------------------------------------------

### Dades del document

Número de DOGV
:   5732

Data del DOGV
:   01-04-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/3358


Data del document
:   07-03-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * control fiscal
    * acte administratiu
    * fiscalitat
    * impost
    * política fiscal

RESOLUCIÓ de 7 de març de 2008, de la directora general de Tributs, per la qual s'aproven els models d'actes de la Inspecció dels Tributs de la Generalitat. [2008/3358]  
El Reglament General de les actuacions i els procediments de gestió i inspecció tributària i de desplegament de les normes comunes dels procediments d'aplicació dels tributs, aprovat pel Reial Decret 1065/2007, de 27 de juliol, establix, en l'article 176.4, que els òrgans d'inspecció estendran les actes en els models oficials aprovats a este efecte per cada administració tributària.  
Així, les modificacions normatives introduïdes per este Reglament, en desplegament del que disposa la Llei 58/2003, de 17 de desembre, General Tributària, justifiquen l'aprovació dels nous models d'actes de la Inspecció dels Tributs de la Generalitat.  
En este sentit, l'article dotze de l'Ordre de 7 de setembre de 2000, de la conselleria d'Economia, Hisenda i Ocupació, per la qual es desplega el Reglament General de la Inspecció dels Tributs en l'àmbit de la Inspecció Tributària de la conselleria d'Economia, Hisenda i Ocupació de la Generalitat Valenciana, atribuïx a la Direcció General de Tributs la competència per a l'aprovació d'estos models d'actes.  
En conseqüència, resolc:  
Primer. Models d'actes. La Inspecció dels Tributs de la Generalitat estendrà les seues actes en els models oficials aprovats a este efecte per la present resolució, que s'inserixen com annexos I, II i III d'esta. Cada un d'estos annexos consta de dos epígrafs, identificats amb les lletres A i B, en els quals es recullen els models confeccionats, respectivament, en castellà i valencià. Estos models seran utilitzats per la Inspecció d'acord amb el que disposa la normativa en vigor sobre ús del valencià.   
Segon. Confecció de les actes. La Inspecció dels Tributs de la Generalitat podrà utilitzar programes informàtics per a la confecció de les actes d'inspecció i, sempre que siga possible, utilitzarà per a això els sistemes informàtics de l'administració tributària de la Generalitat.  
El paper sobre el qual s'estenguen les actes haurà de dur imprés el símbol de la Generalitat. En cada full haurà de figurar, en la part superior, l'identificador institucional de la Generalitat.  
Tercer. Contingut de les actes. El contingut de les actes d'inspecció que es confeccionen utilitzant programes informàtics s'incorporarà en fulls separats, en les quals només s'escriurà sobre l'anvers. Els dits fulls seran numerats consecutivament i el seu número serà variable, en funció de l'extensió de l'acta.  
En el primer full haurà de constar la denominació conselleria d'Economia, Hisenda i Ocupació, identificant, en primer lloc, la Direcció General de Tributs o la Direcció Territorial d'Economia i Hisenda corresponent, i, en segon lloc, l'òrgan actuant.   
En cada full es farà constar la identitat dels subjectes passius: nom i cognoms o raó o denominació social completa i número d'identificació fiscal; i, en la primera, a més, el domicili tributari de l'interessat. Així mateix, constarà el codi que, amb caràcter únic, s'assigne a cada acta per a la seua identificació, i les mencions que es detallen en els articles 153 i 155.2 de la Llei 58/2003, de 17 de desembre, General Tributària, així com en l'article 176.1 i 2 del Reglament General de les actuacions i els procediments de gestió i inspecció tributària i de desplegament de les normes comunes dels procediments d'aplicació dels tributs, aprovat pel Reial Decret 1065/2007, de 27 de juliol.  
Els espais que en els models oficials que aprova esta resolució figuren en blanc o puntetjos tindran l'extensió variable que en cada moment siga necessària, en funció del text que s'incorpore a estos espais.  
Quan les actes s'estenguen sense la presència dels interessats, la redacció del seu encapçalament s'haurà d'adaptar a esta circumstància. Igualment, en el cas que, compareixent els interessats, es neguen a subscriure les actes, esta circumstància s'hi farà constar expressament, manifestant si reben o no un exemplar.  
Quart. Documents d'ingrés. Quan el resultat de l'acta de conformitat o amb acord siga a ingressar i, en este últim cas, no s'haja constituït depòsit, la Inspecció entregarà al compareixent els documents necessaris per a realitzar l'ingrés, els quals es podran confeccionar igualment utilitzant programes informàtics.  
Cinqué. Ompliment dels models d'actes. En l'ompliment d'estos models la Inspecció haurà d'observar els criteris i les instruccions recollits en l'annex IV d'esta resolució.  
Sisé. Exemplars per al subjecte passiu. De cada acta s'estendran dos exemplars, un dels quals s'entregarà al compareixent, entenent notificada l'acta per la seua firma.   
Si el subjecte passiu compareix, per si o per mitjà de representant, però es nega a subscriure l'acta, s'entendrà notificada d'acord amb el que disposa els articles 111.2 de la Llei 58/2003, de 17 de desembre, General Tributària i 185.2 del Reglament General de les actuacions i els procediments de gestió i inspecció tributària i de desplegament de les normes comunes dels procediments d'aplicació dels tributs, aprovat pel Reial Decret 1065/2007, de 27 de juliol.   
Si el subjecte passiu no compareix, per si o per mitjà de representant, se li enviarà un exemplar de l'acta. En este últim cas, les actes s'estendran en triple versió.  
Seté. Especialitats en matèria de la Inspecció del Cànon de Sanejament. Les actes d'inspecció incoades per l'Entitat Pública de Sanejament d'Aigües Residuals de la Comunitat Valenciana s'hauran d'ajustar als models aprovats per la present resolució, d'acord amb el que disposa l'article 27.2 de la Llei 2/1992, de 26 de març, del Govern Valencià, de Sanejament d'Aigües Residuals de la Comunitat Valenciana, en la redacció que en fa la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat, i l'article 21 del Reglament sobre el Règim economicofinancer i Tributari del Cànon de Sanejament, aprovat pel Decret 266/1994, de 30 de desembre, del Govern Valencià, amb les especialitats següents:  
1. Les mencions, contingudes en els models d'actes aprovades per la present resolució, referides a la «Inspecció de Tributs de la Generalitat» se substituiran per la denominació «Inspecció del Cànon de Sanejament».  
2. El que disposa el 2n paràgraf de l'apartat tercer -«Contingut de les Actes»- de la present resolució, se substituïx pel següent: En cada full haurà de figurar, en la part superior, el logotip de l'Entitat Pública de Sanejament d'Aigües Residuals, i en el primer full, a més, haurà de constar la denominació de la conselleria a què s'adscriga, identificant, al seu torn, l'òrgan actuant.  
3. Quan la naturalesa de les actuacions ho exigisca, s'indicarà, en la capçalera dels models d'actes aprovades per la present resolució, el subministrament a què es referisca l'àmbit de la comprovació.  
Vuité. Circulars i instruccions. Si és el cas, el Servici d'Inspecció Tributària de la Direcció General de Tributs dictarà les circulars i les instruccions que siguen necessàries per a l'execució d'esta resolució.  
Nové. Entrada en vigor. La present resolució entrarà en vigor l'endemà de la publicació en el Diari Oficial de la Comunitat Valenciana i serà aplicable a les actes d'inspecció que s'incoen a partir de la seua entrada en vigor i que corresponguen a procediments iniciats a partir de l'1 de gener de 2008.  
Valencia, 7 de març de 2008.- La directora general de Tributs: Araceli Muñoz Malo.  
ANNEX I. B  
ACTA DE CONFORMITAT  
INSPECCIÓ DE TRIBUTS DE LA GENERALITAT  
  
Constituïda la Inspecció per a documentar els resultats de l'actuació inspectora, en relació amb el subjecte passiu expressat, i present el senyor/la senyora ?????????????????., amb número d'identificació fiscal ??????????????., com a ??????????, es fa constar:  
1. La situació de la comptabilitat i registres obligatoris a efectes fiscals del subjecte passiu, és la següent: ..............................................................................................................................................................................................................................................................  
2. La data d'inici de les actuacions va ser el dia ??????, i en el còmput del termini de duració s'han de tindre en compte les circumstàncies següents: ..............................................................................................................................................................................................................................................................   
En el curs de les actuacions s'han estés diligències en les dates següents: ?..........................................................................................................................................................................................................................................................  
3. De les actuacions practicades i de la resta d'antecedents resulta que: ..............................................................................................................................................................................................................................................................  
Es va comunicar al subjecte passiu la posada de manifest de l'expedient i obertura del tràmit d'audiència previ a la proposta de resolució mitjançant ???????????????????????????????????.  
Basant-se en els fets i les circumstàncies del reflex dels quals queda constància en l'expedient, i en opinió de l'actuari davall firmant, ????. Hi ha indicis de la comissió d'infraccions tributàries establides en l'article 183 de la Llei 58/2003, de 17 de desembre, General Tributària,.......................................... .-?????????????????????????????????....  
4. En conseqüència, es formula la proposta de liquidació següent, respecte dels conceptes que s'hi indiquen: ..............................................................................................................................................................................................................................................................  
D'acord amb el que disposa l'article 101 ... de la Llei 58/2003, de 17 de desembre, General Tributària, i en l'article 190 € del Reglament General de les actuacions i els procediments de gestió i inspecció tributària i de desplegament de les normes comunes dels procediments d'aplicació dels tributs, aprovat pel Reial Decret 1065/2007, de 27 de juliol, la liquidació proposada té la consideració de definitiva/provisional per ............................................................., amb el detall següent:  
  
5. El subjecte passiu presta la seua conformitat a la proposta de liquidació ????????. Que antecedix, i estén la seua acceptació als fets recollits en l'acta i a tots els altres elements determinants de la dita liquidació.  
6. La Inspecció advertix a l'interessat que, d'acord amb l'article 156.3 de la Llei 58/2003, de 17 de desembre, General Tributària, s'entendrà produïda i notificada la liquidació tributària d'acord amb la proposta formulada en l'acta si, en el termini d'un mes comptat des de l'endemà de la data de l'acta, no s'ha notificat a l'interessat acord del ????????????????????.: rectificant errors materials; ordenant completar l'expedient mitjançant la realització de les actuacions que siguen procedents; confirmant la liquidació proposada en l'acta; o estimant que en la proposta de liquidació hi ha hagut error en l'apreciació dels fets o indeguda aplicació de les normes jurídiques i concedint a l'interessat termini d'audiència previ a la liquidació que es practique.  
El subjecte passiu queda notificat del contingut de la present acta i, en particular, si resulta un deute a ingressar en virtut de la liquidació que es produïsca a conseqüència d'esta acta, del seu deure d'ingressar l'import d'aquella, amb l'advertència de la seua exacció per via de constrenyiment, en cas de falta de pagament en els terminis previstos en l'article 62.2 de la Llei 58/2003, de 17 de desembre, General Tributària. Serà data determinant del còmput d'estos terminis aquella en què s'entenga notificada la liquidació derivada de l'acta. L'ingrés podrà realitzar-se en qualsevol de les entitats col·laboradores de la gestió recaptatòria de La Generalitat.   
7. Contra la liquidació tributària produïda conforme a la proposta continguda en esta acta, l'interessat podrà interposar recurs de reposició davant de ????????????????- o bé, reclamació economicoadministrativa davant del Tribunal Ecònomic Administratiu Regional de la Comunitat Valenciana, en el termini d'un mes, comptat a partir de l'endemà d'aquell en què la liquidació s'entén notificada (capítols III i IV del títol V de la Llei 58/2003, de 17 de desembre, General Tributària, i títols III i IV del Reglament general de desplegament de la Llei 58/2003, de 17 de desembre, General Tributària, en matèria de revisió en via administrativa, aprovat pel Reial Decret 520/2005, de 13 de maig).  
Quan la quantia de la reclamació no supere els imports previstos en l'article 64 del Reglament general de desplegament de la Llei 58/2003, de 17 de desembre, General Tributària, en matèria de revisió en via administrativa, aprovat pel Reial Decret 520/2005, de 13 de maig, així com en els altres supòsits previstos en l'article 245.1 de la Llei 58/2003, de 17 de desembre, General Tributària, la reclamació economicoadministrativa es tramitarà pel procediment abreujat davant dels òrgans unipersonals del dit Tribunal, i les al·legacions que es formulen s'hauran d''incloure en l'escrit per mitjà del qual s'interpose la reclamació.  
Quan la resolució de les reclamacions economicoadministratives siga susceptible de recurs d'alçada ordinari davant del Tribunal Econòmic Administratiu Central, la reclamació podrà interposar-se directament davant d'este òrgan, en el mateix termini.  
De conformitat amb el que establix l'article 235.3 de la Llei 58/2003, de 17 de desembre, General Tributària, l'escrit d'interposició de les reclamacions economicoadministratives haurà de presentar-se davant de ???????????????????????-  
8. En prova de conformitat amb el contingut d'esta acta que regularitza la seua situació tributària, pel que fa als components del deute consignat en l'apartat 4, i amb l'abast previst en l'article 144 de la Llei 58/2003, de 17 de desembre, General Tributària, és firmada per l'interessat, que se'n queda un exemplar, junt amb, si és el cas, la carta de pagament que li permeta realitzar l'ingrés corresponent.  
ANNEX II. B  
ACTA DE DISCONFORMITAT  
INSPECCIÓ DE TRIBUTS DE LA GENERALITAT  
  
Constituïda la Inspecció per a documentar els resultats de l'actuació inspectora, en relació amb el subjecte passiu expressat i present el senyor/la senyora ???????????????, amb número d'identificació fiscal ????????????????., com a ?????????, es fa constar:  
1. La situació de la comptabilitat i registres obligatoris a efectes fiscals del subjecte passiu, és la següent: ..............................................................................................................................................................................................................................................................  
2. La data d'inici de les actuacions va ser el dia ????., i en el còmput del termini de duració s'han de tindre en compte les circumstàncies següents: ..............................................................................................................................................................................................................................................................  
En el curs de les actuacions s'han estés diligències en les dates següents:..............................................................................................................................................................................................................................................................  
3. De les actuacions practicades i de la resta d'antecedents resulta que:..............................................................................................................................................................................................................................................................  
Es va comunicar al subjecte passiu la posada de manifest de l'expedient i obertura del tràmit d'audiència, previ a la proposta de resolució, per mitjà de ???????????????????????????????????.  
Basant-se en els fets i les circumstàncies del reflex dels quals queda constància en l'expedient, i en opinió de l'actuari davall firmant,???. Hi ha indicis de la comissió d'infraccions tributàries establides en l'article 183 de la Llei 58/2003, de 17 de desembre, General Tributària, ?????????????..-????????????..............................................................................................................................................................  
4. En conseqüència, es formula la proposta de liquidació següent, respecte dels conceptes que s'hi indiquen: ???...................................................................................................................................................................................................................................................  
D'acord amb el que disposa l'article 101 ... de la Llei 58/2003, de 17 de desembre, General Tributària, i l'article 190 € del Reglament General de les actuacions i els procediments de gestió i inspecció tributària i de desplegament de les normes comunes dels procediments d'aplicació dels tributs, aprovat pel Reial Decret 1065/2007, de 27 de juliol, la liquidació proposada té la consideració de definitiva/provisional per????????.., amb el detall següent:  
  
5. El subjecte passiu no subscriu l'acta/manifesta la seua disconformitat amb la proposta de regularització formalitzada per la Inspecció.  
6. La Inspecció advertix a l'interessat del seu dret a presentar davant de ???????????????????????????????????. les al·legacions que considere oportunes, dins del termini dels 15 dies comptats a partir de l'endemà de la data de l'acta o de la seua notificació.  
Una vegada rebudes les al·legacions formulades pel subjecte passiu o conclòs el termini per a la seua presentació, el ??????????????.. dictarà l'acte administratiu que siga procedent, que haurà de ser notificat. Si este òrgan acorda la rectificació de la proposta continguda en l'acta per considerar que hi ha hagut error en l'apreciació dels fets o indeguda aplicació de les normes jurídiques i la dita rectificació afecta qüestions no al·legades pel subjecte passiu, haurà de notificar l'acord de rectificació perquè en el termini de 15 dies, comptats a partir de l'endemà de la notificació de l'obertura del dit termini, efectue al·legacions i manifeste la seua conformitat o disconformitat amb la nova proposta formulada en l'acord de rectificació. Una vegada transcorregut el dit termini es dictarà la liquidació que siga procedent, que haurà de ser notificada.  
La Inspecció advertix, així mateix, a l'interessat que l'Inspector Cap, abans de dictar l'acte de liquidació, podrà acordar la pràctica d'actuacions complementàries.  
7. La present acta tindrà el valor probatori que siga procedent d'acord amb l'article 144 de la Llei 58/2003, de 17 de desembre, General Tributària, ??- i la firmarà el compareixent i ???. que en rebrà un exemplar, junt amb el preceptiu informe d'ampliació.  
ANNEX III. B  
ACTA AMB ACORD  
INSPECCIÓ DE TRIBUTS DE LA GENERALITAT  
  
Constituïda la Inspecció per a documentar els resultats de l'actuació inspectora, en relació amb el subjecte passiu expressat, i present el senyor/senyora ??????????????., amb número d'identificació fiscal ????????.., com a ??????????????, es fa constar:  
1. La situació de la comptabilitat i registres obligatoris a efectes fiscals del subjecte passiu, és la següent: ..............................................................................................................................................................................................................................................................  
2. La data d'inici de les actuacions va ser el dia ???.., i en el còmput del termini de duració s'han de tindre en compte les circumstàncies següents: ..............................................................................................................................................................................................................................................................  
En el curs de les actuacions s'han estés diligències en les dates següents: ..............................................................................................................................................................................................................................................................  
3. De les actuacions practicades i de la resta d'antecedents resulta que: ..............................................................................................................................................................................................................................................................  
Per a l'elaboració de la proposta de regularització és necessari ????????????. El que permet concloure un acord amb el subjecte passiu en els termes previstos en l'article 155 de la Llei 58/2003, de 17 de desembre, General Tributària.  
Quant a la fonamentació de les estimacions / valoracions / mesuraments de dades, realitzades, cal assenyalar que: ..............................................................................................................................................................................................................................................................  
4. Els fets consignats, segons el parer de la Inspecció, constituïxen/no constituïxen infracció tributària, d'acord amb el que disposa ...............................................................................................................................  
5. L'Inspector Cap ha autoritzat la subscripció d'esta acta amb acord en data ????..-.  
En data?????????????. El subjecte passiu va constituir ?????????- de quantia suficient per a garantir el cobrament de les quantitats que puguen derivar-se de l'acta, i va aportar el justificant corresponent que ho acredita ...............................................................................   
6. En conseqüència, es formula la proposta de regularització següent, respecte dels conceptes que s'hi indiquen:  
  
7. El subjecte passiu manifesta la seua conformitat amb la totalitat del contingut de la present acta, i, per tant, s'estén la dita conformitat expressament al fonament de l'aplicació/estimació/valoració/mesurament realitzat i als elements de fet, fonaments jurídics i quantificació de la proposta de liquidació ????????- i de sanció contingudes en l'acta.  
8. S'entendrà produïda i notificada la liquidació i imposada i notificada la sanció en els termes de les propostes formulades si transcorreguts 10 dies comptats des de l'endemà de la data d'esta acta no s'ha notificat a l'interessat acord del ??????????????.. rectificant els errors materials que esta puga contindre.  
Una vegada confirmades les propostes, el depòsit realitzat s'aplicarà al pagament de les dites quantitats. Si s'ha presentat aval o certificat d'assegurança de caució, l'ingrés haurà de realitzar-se en el termini a què es referix l'article 62.2 de la Llei 58/2003, de 17 de desembre, General Tributària, o en el termini o terminis fixats en l'acord d'ajornament o fraccionament que haja concedit l'administració tributària amb les dites garanties i que el subjecte passiu haja sol·licitat abans de l'acabament del termini de l'article 62.2 de la dita llei.   
9. Contra la liquidació i la sanció produïdes conforme a les propostes contingudes en esta acta no es podrà interposar recurs de reposició ni reclamació economicoadministrativa, sense perjuí del que disposa l'article 155.6 de la Llei, 58/2003, de 17 de desembre, General Tributària.  
10. En prova de conformitat amb la totalitat del contingut d'esta acta amb acord, que regularitza la seua situació tributària, és firmada per l'interessat, que se'n queda un exemplar, junt amb, si és el cas, la carta de pagament que li permeta realitzar l'ingrés corresponent.  
ANNEX IV  
Primer. Actes de conformitat (model A01).  
1. La Inspecció dels Tributs de la Generalitat utilitzarà el model A01 per a estendre les actes que siguen procedents quan el subjecte passiu preste la seua conformitat a la proposta de liquidació practicada en l'acta per la Inspecció, i no pertoque utilitzar el model A11.  
2. Quan l'acta siga de conformitat i amb descobriment de deute, amb l'exemplar duplicat de l'acta es farà entrega a l'interessat dels documents necessaris per a efectuar el pagament del deute tributari.  
3. La identitat dels actuaris que subscriguen l'acta haurà de constar en l'espai inferior de la capçalera de l'acta a efectes d'identificació, i haurà de recollir els dos cognoms i el nom de cada u.  
En el camp denominat «Període» de la dita capçalera s'haurà d'indicar el o els anys naturals que comprenguen els períodes o, en el cas d'absència de període impositiu o de liquidació, meritacions la regularització de les quals incorpora l'acta.  
4. En l'apartat 1 de l'acta s'haurà de fer constar la situació dels llibres o registres obligatoris de l'interessat només quan el subjecte passiu estiga obligat a la seua administració i exclusivament respecte dels tributs en què tinga incidència.  
5. En l'apartat 2 de l'acta, s'haurà d'indicar la data d'inici de les actuacions i fer constar, si és el cas, els períodes d'interrupció justificada i les dilacions en el procediment per causes no imputables a l'administració tributària, així com la procedència, també, si és el cas, d'ampliar el termini general de duració de les actuacions. Igualment, s'hauran de fer constar les dates en què s'han incoat Diligències en el curs del procediment.  
6. En l'apartat 3 de l'acta s'hauran de recollir els fets i elements amb transcendència per a la comprovació de la situació tributària de l'interessat que hagen resultat de les actuacions inspectores, i, així mateix, s'establiran les conseqüències de dret que aquells fets o circumstàncies suposen amb vista a la regularització de la situació tributària del subjecte passiu.  
En este apartat s'haurà d'incloure el mitjà i la data en què es comunicà al subjecte passiu l'acabament de les actuacions de comprovació i investigació i la posada de manifest de l'expedient i obertura del tràmit d'audiència previ a la incoació de l'acta.  
Així mateix, s'haurà de fer constar en este apartat si ha presentat al·legacions el subjecte comprovat, i se n'efectuarà una valoració.  
7. En l'apartat 3 de l'acta s'haurà de reflectir l'existència o no, en opinió de l'actuari, d'indicis de la comissió d'infraccions tributàries.  
8. En l'apartat 4 de l'acta s'haurà de recollir el detall numèric de la proposta de liquidació que resulte de la regularització de la situació tributària de l'interessat pels conceptes a què l'acta es referix, amb expressió dels increments o alteracions de les bases, deduccions i quotes tributàries. En el quadre inferior de l'apartat s'hauran de recollir els imports que sintetitzen la composició del deute resultant de la proposta de liquidació derivada de l'acta.  
En este apartat 4, s'haurà d'indicar si la proposta de liquidació té caràcter definitiu o provisional, i, en este últim cas, es farà constar la naturalesa, les circumstàncies determinants de la seua incoació amb tal caràcter i els elements del fet imposable o de la seua valoració a què s'haja estés la comprovació inspectora.  
9. En l'espai en blanc de l'apartat 5 s'haurà d'indicar el caràcter provisional o definitiu de la liquidació la proposta de la qual s'incorpora a l'acta.  
10. En l'espai en blanc de l'apartat 6 s'haurà d'assenyalar l'òrgan competent per a liquidar.   
11. En l'apartat 7, de conformitat amb el que disposen els articles 225 i 235 de la Llei 58/2003, de 17 de desembre, General Tributària, s'haurà d'indicar l'òrgan actuant davant del qual siga procedent interposar recurs de reposició i el Tribunal Econòmic Administratiu concret competent per a conéixer la reclamació economicoadministrativa.  
Quan es tracte de tributs propis, el text contingut en l'apartat 7 de l'acta de conformitat serà substituït pel següent: «Contra la liquidació tributària produïda conforme a la proposta continguda en esta acta, l'interessat podrà interposar recurs de reposició davant de ????????????????- o bé, recurs d'alçada davant del conseller d'Economia, Hisenda i Ocupació, en el termini d'un mes, comptat a partir de l'endemà d'aquell en què la liquidació s'entenga notificada, d'acord amb el que preveu el Decret 34/1983, de 21 de març, pel qual s'aproven normes provisionals per a la resolució de reclamacions interposades contra liquidacions de tributs propis de la Generalitat Valenciana, en relació amb el que disposen els articles 223.1 i 235.1 de la Llei 58/2003, de 17 de desembre, General Tributària.»  
Segon. Actes de disconformitat (model A02).  
1. La Inspecció dels Tributs de la Generalitat utilitzarà el model A02 per a estendre les actes que siguen procedents quan el subjecte passiu no preste la seua conformitat a la proposta de liquidació practicada en l'acta per la Inspecció.  
2. Per a la formalització de les actes que pertoque estendre utilitzant-se este model A02, s'hauran d'observar les instruccions recollides en els números 3 a 8, ambdós inclusivament, de l'apartat primer del present annex IV. En tot cas, el contingut de l'apartat 3 de l'acta, quant a l'explicitació dels fets recollits en l'acta i el desenvolupament dels arguments de dret exposats en esta, es completarà per mitjà de l'emissió pels actuaris d'un informe. La redacció de l'encapçalament de les actes s'haurà d'adaptar quan estes s'estenguen sense la presència dels interessats, substituint l'expressió «i present el senyor/senyora..., amb número d'identificació..., com a...» per «i no havent comparegut l'interessat ni, si és el cas, el seu representant degudament notificats».  
3. En l'apartat 5 de l'acta s'haurà d'assenyalar si el motiu de la disconformitat de l'acta ho és per l'absència del subjecte passiu en el moment de la firma o per haver sigut així declarat pel subjecte passiu o representant que la subscriu.  
4. En l'espai en blanc del primer paràgraf de l'apartat 6 s'haurà d'indicar l'òrgan actuant de la Inspecció dels Tributs davant del qual han de formular-se les al·legacions a través de la unitat administrativa que, en cada cas, pertoque.  
Així mateix, en l'espai en blanc del segon paràgraf de l'apartat 6 s'haurà d'assenyalar l'òrgan competent per a liquidar  
5. En els espais en blanc de l'apartat 7 s'haurà d'indicar si el subjecte passiu firma o no l'acta i si la rep o no, en el moment de la firma.  
Tercer. Actes amb acord (model A11).  
1. La Inspecció dels Tributs de la Generalitat utilitzarà el model A11 per a estendre les actes que siguen procedents quan l'administració tributària concrete l'aplicació de conceptes jurídics indeterminats, resulte necessària l'apreciació dels fets determinants per a la correcta aplicació de les normes al cas concret o siga necessari realitzar estimacions, valoracions o mesuraments de dades, elements o característiques rellevants per a l'obligació tributària que no puguen quantificar-se de forma certa, per mitjà d'un acord amb el subjecte passiu en els termes previstos en l'article 155 de la Llei 58/2003, de 17 de desembre, General Tributària.  
2. Quan el resultat de l'acta amb acord siga a ingressar i no s'haja constituït depòsit, amb l'exemplar duplicat de l'acta es farà entrega a l'interessat dels documents d'ingrés necessaris per a efectuar el pagament del deute tributari i, si és el cas, de la sanció.  
3. Per a la formalització de les actes que pertoque estendre utilitzant-se este model A11 s'hauran d'observar les instruccions recollides en els números 3 a 5, ambdós inclusivament, de l'apartat primer del present annex IV.  
4. En l'apartat 3 de l'acta s'hauran de recollir els pressupòsits que fonamenten l'aplicació, estimació, valoració o mesurament realitzat, així com els elements de fet resultants de les actuacions inspectores que tinguen transcendència per a la regularització de la situació tributària de l'interessat mitjançant un acord amb el subjecte passiu, i la fonamentació jurídica i quantificació de la proposta de regularització.  
Quan siga procedent formular distintes propostes de liquidació en relació amb una mateixa obligació tributària, com a conseqüència que l'acord no inclou tots els elements d'esta, s'hauran d'assenyalar expressament els elements a què s'ha estés la proposta continguda en l'acta amb acord, i que la liquidació que se'n deriva tindrà caràcter provisional, d'acord amb el que disposa l'article 101.4.b) de la Llei 58/2003, de 17 de desembre, General Tributària.  
5. En l'apartat 4 de l'acta s'haurà de reflectir l'existència o no, en opinió de l'actuari, d'indicis de la comissió d'infraccions tributàries.  
Si s'aprecia que hi ha infracció tributària, es consignaran els elements de fet, fonaments jurídics i quantificació de la proposta de sanció que, si és el cas, pertoque, a la qual s'aplicarà la reducció prevista en l'article 188.1 de la Llei 58/2003, de 17 de desembre, General Tributària, així com la renúncia a la tramitació separada del procediment sancionador.  
6. En l'apartat 5 de l'acta s'haurà de consignar la data en què l'Inspector Cap ha autoritzat la subscripció de l'acta amb acord. Així mateix, es farà constar si la garantia aportada consistix en depòsit, aval de caràcter solidari o assegurança de caució, indicant la data de constitució i el número de referència del justificant que ho acredita.  
7. En l'apartat 6 de l'acta s'haurà de recollir el detall numèric de la proposta de liquidació que resulte de la regularització de la situació tributària de l'interessat pels conceptes a què l'acta es referix, amb expressió dels increments o alteracions de les bases, deduccions i quotes tributàries. En el quadre inferior de l'apartat s'hauran de recollir els imports que sintetitzen la composició del deute tributari resultant de la proposta de liquidació, així com de la quantificació de la proposta de sanció.  
8. En l'espai en blanc de l'apartat 7 s'haurà d'indicar el caràcter provisional o definitiu de la liquidació la proposta de la qual s'incorpora a l'acta.  
9. En l'espai en blanc de l'apartat 8 s'haurà d'assenyalar l'òrgan competent per a liquidar.